CELEX: 62008TN0400
Language: mt
Date: 2008-09-22 00:00:00
Title: Kawża T-400/08: Rikors ippreżentat fit- 22 ta' Settembru 2008 — Enercon vs UASI — BP (ENERCON)

22.11.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 301/51
            
         Rikors ippreżentat fit-22 ta' Settembru 2008 — Enercon vs UASI — BP (ENERCON)
   (Kawża T-400/08)
   (2008/C 301/87)
   Lingwa tar-rikors: L-Ingliż
   Partijiet
   
      Rikorrenti: Enercon GmbH (Aurich, Il-Ġermanja) (rappreżentant: R. Böhm, avukat)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: BP plc (Londra, Ir-Renju Unit)
   Talbiet tar-rikorrenti
   
               —
            
            
               tannulla d-deċiżjoni tar-Raba' Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni) tal-14 ta' Lulju 2008 fil-każ R 957/2006-4, safejn din tiċħad l-appell ippreżentat mir-rikorrenti kontra d-deċiżjoni tad-Diviżjoni tal-Oppożizzjoni tas-26 ta' Mejju 2006 li tiddeċiedi dwar l-oppożizzjoni numru B 760 605; u
            
         
               —
            
            
               tikkundanna lill-UASI għall-ispejjeż.
            
         Motivi u argumenti prinċipali
   
      Applikant għat-trade mark Komunitarja: Ir-rikorrenti
   
      Trade mark Komunitarja kkonċernata: It-trade mark “ENERCON” għal prodotti fil-klassijiet 1, 2 u 4
   
      Proprjetarju tat-trade mark jew tas-sinjal invokat in sostenn tal-oppożizzjoni: Il-parti l-oħra għall-proċedimenti quddiem il-Bord tal-Appell
   
      Trade mark jew sinjal invokat in sostenn tal-oppożizzjoni: Reġistrazzjoni ta' trade mark Komunitarja Nru 137 828 tat-trade mark verbali “ENERGOL” għal prodotti fil-klassijiet 1, 2 u 4
   
      Deċiżjoni tad-Diviżjoni tal-Oppożizzjoni: Laqgħet l-oppożizzjoni minbarra għall-oġġetti li nstab li ma kienux l-istess
   
      Deċiżjoni tal-Bord tal-Appell: Ma laqgħax l-appell għall-oġġetti li nstab li ma kienux l-istess u ċaħad l-appell għall-bqija
   
      Motivi invokati: Ksur tal-Artikolu 8(1)(b) tar-Regolament tal-Kunsill 40/94 minħabba li l-Bord tal-Appell żbalja meta kkonstata li hemm probabbiltà ta' konfużjoni bejn it-trade marks kunfliġġenti.